《沁园春 忆故人》
元代·王结

盖世英雄，谷口躬耕，商山采芝。甚野情自爱，山林枯槁，癯儒那甚，廓庙英姿。落魄狂游，故人不见，蔼蔼停云酒一卮。青山外，渺无穷烟水，两地相思。滦京着个分司。是鸣凤朝阳此一时。想朝行惊避，豸冠绣服，都人争看，玉树琼枝。燕寝凝香，江湖载酒，谁识三生杜牧之。凝情处，望龙沙万里，暮雨丝丝。

作者简介：（1275—1336）元易州定兴人，字仪伯。从太史董朴受经，深研性命道德之学。成宗时充爱育黎拔力八达宿卫。后历侍武宗、仁宗朝。屡陈时政，为帝所嘉纳。顺帝初累官为翰林学士，知制诰。参修国史，拜中书左丞。甚诗文集。